**SUSITARIMAS Nr. 3 DĖL PAPILDOMŲ DARBŲ**

**PRIE SUTARTIES NR. S-378**

2025-01-07

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-18 Šalys sudarė pirkimo sutartį Nr. S-378 (toliau – **Sutartis**), projekte „Magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas)“;
2. Sutarties pagrindu Rangovas AB „Eurovia Lietuva“ įsipareigojo parengti darbo projektą ir atlikti paruošiamuosius rangos darbus, atlikti numatytus statybos darbus, perduoti Užsakovui parengtą išpildomąją dokumentaciją ir gauti statybos užbaigimo aktą (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu išnagrinėjus magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas) projektinę dokumentaciją, nustatyta, kad techninio projekto „Valstybinės reikšmės magistralinio kelio A6 Kaunas-Zarasai-Daugpilis, krašto kelio Nr. 143 Jonava-Žasliai-Kalniniai Mijaugonys rekonstravimas ir Jonavos aplinkkelio statyba (I etapas)“ Nr. 8911/A6/143-00-TP Susisiekimo dalyje Nr. S-02.01 (toliau - TP projektas) yra numatyta, jog iš kelio A6 Kaunas-Zarasai-Daugpilis, jungiamojo kelio JK5, jungiamojo kelio JK6, krašto kelio Nr. 143 Jonava-Žasliai-Kalniniai Mijaugonys ir jungiamojo kelio JK4 bus nukasamas esamos skaldos sluoksnis 2590 m3. 2024 m birželio 20 d. buvo sudaryta komisija, kuri apžiūrėjo TP projekte numatytą nukasti esamą skaldos sluoksnį ir nustatė, jog skalda, kuri TP projekte numatyta kaip grįžtamoji medžiaga yra tik kelyje A6 ruože nuo PK 341+40 iki PK 343+80; skaldos jungiamajame kelyje JK5, jungiamajame kelyje JK6, krašto kelyje Nr. 143 Jonava-Žasliai-Kalniniai Mijaugonys ir jungiamajame kelyje JK4 nėra, dėl ko atsirado poreikis atlikti papildomus darbus (patvirtinta Darbų pakeitimo akte Nr. 3, Priede Nr. 10.1), kurių kaina sudaro **13 548,18** Eur be PVM, ir kurių Rangovas negalėjo įsivertinti sudarant šią Sutartį.
4. Sutarties vykdymo metu išnagrinėjus magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas) projektinę dokumentaciją, nustatyta, kad techninio projekto „Valstybinės reikšmės magistralinio kelio A6 Kaunas-Zarasai-Daugpilis, krašto kelio Nr. 143 Jonava-Žasliai-Kalniniai Mijaugonys rekonstravimas ir Jonavos aplinkkelio statyba (I etapas)“ Nr. 8911/A6/143-00-TP Susisiekimo dalyje Nr. S-02.01 (toliau - TP projektas) numatyta, jog iš kelio A6 Kaunas-Zarasai-Daugpilis, jungiamojo kelio JK5, jungiamojo kelio JK6, krašto kelio Nr. 143 Jonava-Žasliai-Kalniniai Mijaugonys ir jungiamojo kelio JK4 bus nukasamas esamos skaldos sluoksnis 2590 m3. 2024 m birželio 20 d. buvo sudaryta komisija, kuri apžiūrėjo TP projekte numatytą nukasti esamą skaldos sluoksnį ir nustatė, jog: skalda, kuri TP projekte numatyta kaip grįžtamoji medžiaga yra tik kelyje A6 ruože nuo PK 341+40 iki PK 343+80; skaldos jungiamajame kelyje JK5, jungiamajame kelyje JK6, krašto kelyje Nr. 143 Jonava-Žasliai-Kalniniai Mijaugonys ir jungiamajame kelyje JK4 nėra, dėl ko atsirado poreikis neatliekamiems (atsisakomiems) darbams (patvirtintas Darbų pakeitimo akte Nr. 3, Priede Nr. 10.1), kurių kaina sudaro **10 972,56** Eur be PVM.
5. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties 139, 143 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 16 393,30 Eur (šešiolika tūkstančių trys šimtai devyniasdešimt trys eurai 30ct.).
   2. papildomų darbų kaina be PVM yra 13 548,18 Eur (trylika tūkstančių penki šimtai keturiasdešimt aštuoni eurai 18 ct.).
   3. 21 proc. PVM yra 2 845,12 Eur (du tūkstančiai aštuoni šimtai keturiasdešimt penki eurai 12 ct.);
2. Šalys susitaria dėl neatliekamų (atsisakomų) darbų kainos:

2.1. viso neatliekamų darbų kaina su PVM yra 13 276,80 Eur (trylika tūkstančių du šimtai septyniasdešimt šeši eurai 80 ct.).

2.2. neatliekamų darbų kaina be PVM yra 10 972,56 Eur (dešimt tūkstančių devyni šimtai septyniasdešimt du eurai 56 ct.).

2.3. 21 proc. PVM yra 2 304,24 Eur (du tūkstančiai trys šimtai keturi eurai 24 ct.).

1. Dėl aukščiau šiame Susitarime nurodytų sąlygų Sutarties kaina padidėja toliau nurodyta suma: 3 116,50 Eur (su PVM). Galutinė Sutarties kaina yra: 4.994 909,16Eur (su PVM).
2. Šalys susitaria, kad dėl papildomų darbų nėra suteikiamas papildomas darbų atlikimo terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Priedas Nr. 1 - Darbų pakeitimo aktas Nr. 3

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  El. p. eurovia@eurovia.lt  A.s. Nr. LT36 2140 0300 0060 9614  AS Luminor Bank  Dokumentą pasirašantis įgaliotas bendrovės darbuotojas |